**Ministru kabineta rīkojuma projekta “Grozījumi Eiropas Savienības struktūrfondu un Kohēzijas fonda** **2014.–** **2020.** **gada** **plānošanas perioda darbības programmā “Izaugsme un nodarbinātība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” Nr. 19 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda (turpmāk – ES fondi) 2014.–2020. gada plānošanas perioda darbības programma “Izaugsme un nodarbinātība” (turpmāk – darbības programma) ir apstiprināta ar Ministru kabineta (turpmāk – MK) 2015. gada 4. februāra rīkojumu Nr. 62 “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmu “Izaugsme un nodarbinātība””.Darbības programma izstrādāta saskaņā ar Eiropas Parlamenta un Padomes 2013. gada 17. decembra regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr. 1083/2006 (turpmāk – Regula Nr. 1303/2013), un saskaņā ar Regulas Nr. 1303/2013 30. panta 1. un 2. punktu dalībvalstij ir tiesības iesniegt Eiropas Komisijai(turpmāk – EK) pienācīgi pamatotu prasību veikt grozījumus darbības programmā, par kuriem EK attiecīgi nepieciešamības gadījumā sniedz savus apsvērumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas grozījumi paredz snieguma ietvara mērķu 2018. gadam samazināšanu energoefektivitātes un vides jomas investīcijām, lai Latvija mazinātu riskus, kas saistīti ar EK maksājumu apturēšanu un iespēju nesaņemt konkrētā prioritātē izmantot papildu rezerves finansējumu, ņemot vērā faktisko ES fondu investīciju ieviešanas progresu.MK 2018. gada 11. septembra sēdē (protokollēmuma Nr. 42 41. § “Informatīvais ziņojums “Par Kohēzijas politikas Eiropas Savienības fondu investīciju progresu līdz 2018. gada 30. jūnijam un 2018. gada augusta ikmēneša operatīvā informācija””, 6. punkts), izskatot Finanšu ministrijas izstrādāto informatīvo ziņojumu par Kohēzijas politikas ES fondu investīciju progresu līdz 2018. gada 30. jūnijam un 2018. gada augusta ikmēneša operatīvo informāciju, Finanšu ministrijai uzdots sadarbībā ar attiecīgo jomu nozaru ministrijām steidzamības kārtībā līdz 2018. gada 20. septembrim iesniegt apstiprināšanai MK darbības programmas grozījumu Nr. 4 priekšlikumu un to iesniegt EK.Darbības programmas grozījumi tiek virzīti, iekļaujot precizējums attiecībā uz šādām jomām:* **energoefektivitāte:** darbības programmas 4. prioritārā virziena (turpmāk – PV) “Pāreja uz ekonomiku ar zemu oglekļa emisijas līmeni visās nozarēs” snieguma ietvara finanšu mērķa 2018. gadam samazināšana Ekonomikas ministrijas un Vides aizsardzības un reģionālās attīstības ministrijas pārziņā esošajos specifiskajos atbalsta mērķos (turpmāk – SAM). Pamatojoties uz novēloti sniegto Eiropas Komisijas skaidrojumu[[1]](#footnote-1) par turpmākiem ieguldījumiem ilgtermiņa sociālās aprūpes ēkās, tika ievērojami kavēta attiecīgā 4.2.2.specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” un 4.2.1.2.pasākuma “Veicināt energoefektivitātes paaugstināšanu valsts ēkās” projektu īstenošana, atstājot negatīvu ietekmi uz 4. PV “Pāreja uz ekonomiku ar zemu oglekļa emisijas līmeni visās nozarēs” snieguma ietvara finanšu mērķa izpildi;
* **vides aizsardzība:** darbības programmas 5. PV “Vides aizsardzība un resursu izmantošanas efektivitāte” snieguma ietvara finanšu mērķa 2018. gadam samazināšana Vides aizsardzības un reģionālās attīstības ministrijas pārziņā esošajos SAM, ņemot vērā izmaiņas atkritumu apsaimniekošanas jomā un nozares vajadzību maiņu, kā rezultātā bija nepieciešams pārskatīt Kohēzijas fonda atbalsta piedāvājumu, kas prasīja arī investīciju nosacījumu grozījumu ilgstošu saskaņošanu ar EK un noteica vēlāku iesniegumu atlašu uzsākšanu.
 |
| 3. | Projekta izstrādē iesaistītās institūcijas un publiskas personas kapitālsabiedrības | Darbības programmas grozījumu izstrādē iesaistīta Ekonomikas ministrija, Labklājības ministrija, Vides aizsardzības un reģionālās attīstības ministrija, kā arī grozījumu projekts saskaņots ar Tieslietu ministriju. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Darbības programma kopumā pozitīvi ietekmē visas tautsaimniecības jomas. Detalizētāki nosacījumi tiks ietverti attiecīgajos MK noteikumos par SAM un pasākumu īstenošanu, kurus skars rīkojuma projektā ietvertie grozījumi. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Tieša ietekme uz valsts un pašvaldību budžetiem tiks vērtēta, izstrādājot vai nepieciešamības gadījumā precizējot MK noteikumus par SAM vai to pasākumu īstenošanu, kurus skars grozījumi darbības programmā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā darbības programmā ierosinātās izmaiņas, pēc to iesniegšanas un saskaņošanas EK attiecīgas izmaiņas būs veicamas arī MK noteikumos par SAM un pasākumu īstenošanu, kurus skars grozījumi darbības programmā, tai skaitā attiecīgi atbildīgajām institūcijām veicot grozījumus MK noteikumos par šādu SAM un pasākumu īstenošanu:1. MK 2016. gada 9. augusta noteikumi Nr.  534  “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “|Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi”;
2. MK 2016. gada 8. marta noteikumi Nr.  152  “Darbības programmas “Izaugsme un nodarbinātība” 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumi”;
3. MK 2016. gada 30. augusta noteikumi Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi”.
 |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalību plānots nodrošināt: * ES fondu 2014.–2020. gada plānošanas perioda uzraudzības komitejas rakstiskās procedūras ietvaros, publicējot grozījumu priekšlikumu ES fondu 2014.–2020. gada plānošanas perioda uzraudzības komitejas tīmekļa vietnē <https://komitejas.esfondi.lv>;
* publicējot MK rīkojuma projektu tīmekļa vietnē [www.esfondi.lv](http://www.esfondi.lv).
 |
| 2. | Sabiedrības līdzdalība projekta izstrādē | Sabiedrības līdzdalība ir nodrošināta, saskaņojot grozījumu priekšlikumu darbības programmā ES fondu2014.–2020. gada plānošanas perioda uzraudzības komitejā rakstiskās procedūras ietvaros, kas tika uzsākta 2018. gada 13. septembrī un noslēdzās 2018. gada 19. septembrī, un 2018. gada 14. septembrī publicējot grozījumu priekšlikumu ES fondu 2014.–2020. gada plānošanas perioda uzraudzības komitejas tīmekļa vietnē [www.esfondi.lv](http://www.esfondi.lv). |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES fondu vadībā iesaistītās institūcijas saskaņā ar Vadības likumā noteikto. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav. |

Finanšu ministre D. Reizniece-Ozola

Baldunčika, 67095479

Jolanta.Balduncika@fm.gov.lv

1. Eiropas Komisijas 2018.gada 27.jūlija vēstule Nr.4358719 [↑](#footnote-ref-1)